recursal/SuperWikiNEXT-32B huggingface dataset:
**கிரிராஜா (Giriraja)** என்பது கர்நாடக கால்நடைத் துறையின், பெங்களூர் வேளாண் அறிவியல் பல்கலைக்கழகத்தால் உருவாக்கப்பட்ட ஒரு கோழி இனமாகும்.

கிரிராஜா கோழிகள் இடும் முட்டைகள் ஒவ்வொன்றும் 52-55 கிராம் எடை கொண்டவையாக இருக்கின்றன.இவை ஆண்டுக்கு  130-150 என்ற பெரிய எண்ணிக்கையில் இடுகின்றன. முட்டைகள் எல்லாம் நல்ல தரமானவையாகவும் (80-85 விழுக்காடு), மற்றும் விவசாயிகள் தங்கள் சொந்த பயன்பாட்டுக்கு இருப்புவைக்க உகந்தவையாகவும் உள்ளன. இந்த முட்டை ஓடுகள் பழுப்பு நிறமானவையாகவும்,  பிற வர்த்தக முட்டைகள் விட தடிமனாக இருப்பதால், எளிதில் உடையாதவையாக இருக்கும். இந்தக் கோழிகள் பிற உள்ளூர் வகைகளை ஒப்பிடும்போது நல்ல வளர்ச்சியடையக் கூடியனவாகவும், கலப்பு மற்றும் கொல்லைப்புற பண்ணைகளுக்கு மிகவும் பொருத்தமானதாக உள்ளன.

கொல்லைப்புற வளர்ப்புக்கு, ஐந்து கோழிகளுக்கு  ஒரு சேவல் என்ற எண்ணிக்கையில் வளர்க்க வேண்டியது அவசியம். இவற்றை வளர்க்க சிறப்பு கவணம் தேவையில்லை. இவை ஆங்காங்கே சுற்றி திறந்த வெளியில் கிடைக்கும் உணவை உண்ணக்கூடியன. மேலும் இவை நல்ல தோட்டி விலங்குகளாக இருந்து,  பூச்சிகள் மற்றும் பச்சை இலைகள் போன்றவற்றை  உண்கின்றன. இவற்றால்  பண்ணை மற்றும் சமையலறை கழிவுகளை உண்ண முடியும். இந்த பறவைகள் நல்ல நோய் எதிர்பு ஆற்றலைக் கொண்டவை என்றாலும் இவை ராணிகேட் நோயால் தாக்கப்படுகின்றன. இதன் ஒரு நாள் வயது குஞ்சு 42-45 கிராம் எடையுடையது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-12-17 அன்று மூலம் பரணிடப்பட்டது. 2021-08-15 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
இயற்கைக் காரணங்களால் ஏற்படக்கூடிய மரணமானது உடல் நலக்குறைவு மற்றும் அது தொடர்பான உபாதைகள் அல்லது நோய்த்தொற்று தவிர பிற வெளிப்புற காரணிகளால் உண்டாக்கப்படாத உடம்பின் உள் குறைபாட்டால் ஏற்படுகிறது. உதாரணமாக நுரையீரல் அழற்சி, வயிற்றுப்போக்கு அல்லது எயிட்சு (தொற்றுக்கள்), புற்றுநோய், பக்கவாதம் அல்லது இதயக் குழலிய நோய் (உள்புற உடல் குறைபாடுகள்) அல்லது திடீர் உறுப்புப் பழுது ஆகிய காரணங்களால் ஒரு மனிதன் இறக்கும் போது அவை பெரும்பாலும் இயற்கைக் காரணங்களால் இறந்ததாகவே குறிக்கப்படும். வயது மூப்பால் இறப்பதும் இவ்வாறு சில நேரங்களில் குறிப்பிடப்படுகிறது. ஆனால் அவ்வாறு குறிப்பிடுவதும் பிரச்சினைக்குரியதாக உள்ளது. இயற்கை மரணத்திற்கு வயது மூப்பு சாராத பல காரணங்களும் உள்ளன.

உசாத்துணை
---------

1. ↑  National Center for Health Statistics – Classification of Death and Injury Resulting from Terrorism – How are external cause of injury codes assigned?, Centers for Disease Control and Prevention. retrieved July 7 2019

மேலும் படிக்க
-------------

* S.A.Koehler. "Chapter 7 – Death Investigation". *Forensic Epidemiology: Principles and Practice*. doi:10.1016/B978-0-12-404584-2.00007-0.

வெளி இணைப்புகள்
---------------

* DEATH FROM NATURAL CAUSES – CERTIFICATE OF TREATING OR EXAMINING DOCTOR – Form 3 – Burial and Cremation Act 2013 (section 10) பரணிடப்பட்டது 2022-08-11 at the வந்தவழி இயந்திரம் (Australia)
**மதுரை மீனாட்சி (**Madurai meenatchi) 1993 ஆம் ஆண்டு செல்வா மற்றும் ரஞ்சிதா நடிப்பில், மு. கருணாநிதியின்திரைக்கதை மற்றும் வசனத்தில், தேவா இசையில், பி. அமிர்தம் இயக்கத்தில், ஏ. குணநிதி தயாரிப்பில் வெளியான தமிழ்த் திரைப்படம் ஆகும்.

கதைச்சுருக்கம்
--------------

மதுரை (செல்வா) போக்குவரத்துக்கு காவலராக பணிபுரிகிறார். காவல் ஆய்வாளராக பதவி உயர்வு பெறுவதே அவர் லட்சியம். அவர் தன் தாய் மரகதத்தோடு (சுஜாதா) வசிக்கிறார். அவருக்கும் உள்துறை அமைச்சர் உலகநாதனின் (கேப்டன் ராஜு) மகள் மீனாட்சிக்கும் (ரஞ்சிதா) மோதல் ஏற்படுகிறது. மீனாட்சி தன் தந்தையின் அதிகாரத்தைப் பயன்படுத்தி மதுரையை பணிமாற்றம் செய்து தன் வீட்டின் பாதுகாவலராக மாற்றுகிறாள். தன் வீட்டுவேலைகளை செய்யச்சொல்லி மதுரையை அவமானப்படுத்துகிறாள்.

குமாரசாமி (விஜயகுமார்) அவரின் சகோதரன் குலசேகரன் (நாசர்) மற்றும் குலசேகரன் மனைவி கோமதி (சபிதா ஆனந்த்) ஆகியோர் பார்வையற்றவர்களுக்கான சிறப்புப் பள்ளியை தங்களுக்குச் சொந்தமான கட்டிடத்தில் நடத்தி வருகின்றனர். பிரதம அமைச்சர் அந்தக் கட்டிடத்தை வாங்க உலகநாதன் மூலம் முயற்சிக்கிறார். அவர்கள் அதை கொடுப்பதற்கு மறுப்புத் தெரிவிக்கவே தனது அடியாட்கள் மூலம் குமாரசாமியைக் கொலை செய்கிறார் உலகநாதன்.

தன் வீட்டுப் பாதுகாவலில் இருக்கும் மதுரையை மீனாட்சி காதலிக்கிறாள். மதுரையும் அவளைக் காதலிக்கிறான். இதை அறியும் உலகநாதன் மதுரையை உடனே பணிமாற்றம் செய்கிறான். உலகநாதன் மற்றும் காவல் ஆய்வாளர் ருத்ரா (பிரதீப் சக்தி) இருவரும் சேர்ந்து குலசேகரனின் சொத்தை அபகரிக்கவும், மதுரையின் மீது பழி சுமத்தி சிறைக்கு அனுப்பவும் திட்டமிடுகின்றனர். அவர்கள் திட்டம் நிறைவேறியதா? அல்லது மதுரை அவர்கள் திட்டத்தை முறியடித்து மீனாட்சியைக் கரம் பிடித்தானா? என்பது மீதிக்கதை.

நடிகர்கள்
---------

* செல்வா - மதுரை
* ரஞ்சிதா - மீனாட்சி
* சுஜாதா - மரகதம்
* நாசர் - குலசேகரன்
* கேப்டன் ராஜு - உலகநாதன்
* எஸ். எஸ். சந்திரன் - பிரம்மய்யா
* விஜய் கிருஷ்ணராஜ் - ஸ்டீபன்
* பிரதீப் சக்தி - ருத்ரா
* பிரதாபச்சந்திரன் - நீதிபதி
* விஜயகுமார் - குமாரசாமி
* சந்திரசேகர் - டி. ஜி. பி.
* எம். ஆர். கிருஷ்ணமூர்த்தி
* திடீர் கண்ணையா - மாடசாமி
* சபிதா ஆனந்த் - கோமதி
* விஜய சந்திரிகா

இசை
---

படத்தின் இசையமைப்பாளர் தேவா. பாடலாசிரியர்கள் மு. கருணாநிதி மற்றும் வைரமுத்து.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஐ லவ் யூ மீனா | எஸ். பி. பாலசுப்பிரமணியம், சித்ரா | 4:38 |
| 2 | மாலை | எஸ். பி. பாலசுப்பிரமணியம், சித்ரா | 4:17 |
| 3 | நீதி மன்றம் | மலேசியா வாசுதேவன் | 3:11 |
| 4 | தங்க குணம் | சித்ரா மற்றும் குழு | 2:13 |

சர்ச்சை
-------

அரசியல்வாதிகளை இப்படத்தில் அவதூறு செய்திருப்பதாக உச்ச நீதி மன்றத்தில் இப்படத்திற்கு எதிராக வழக்கு தொடரப்பட்டது. அதை உச்சநீதிமன்றம் தள்ளுபடி செய்தது.

மேற்கோள்கள்
-----------

1. ↑  "மதுரை மீனாட்சி". Archived from the original on 2010-08-12. 2019-02-24 அன்று பார்க்கப்பட்டது.CS1 maint: unfit url (link)
2. ↑  "மதுரை மீனாட்சி". Archived from the original on 2004-12-17. 2019-02-24 அன்று பார்க்கப்பட்டது.CS1 maint: unfit url (link)
3. ↑  "மதுரை மீனாட்சி".
4. ↑  "சர்ச்சை".
**மதுரை மீனாட்சியம்மை இரட்டை மணிமாலை**   என்னும் நூல் 17 ஆம் நூற்றாண்டில் வாழ்ந்த குமரகுருபரர் இயற்றிய நூல்களில் ஒன்று. தமிழ் மொழியில் தோன்றிய முதல் இரட்டைமணிமாலை காரைக்கால் அம்மையாரால் கி. பி. ஐந்தாம் நூற்றாண்டில் பாடப்பட்டது. அதுமுதல் பற்பல இரட்டைமணிமாலை நூல்கள் தோன்றின. வெண்பா, கட்டளைக் கலித்துறை ஆகிய இருவகைப் பாக்கள் மாறி மாறி அடுத்தடுத்து வரும்படி அந்தாதித் தொடையோடு 20 பாடல்களைக் கொண்டதாய்ப் பாடப்படுவது இரட்டைமணிமாலை. இந்த நூலும் இந்த இலக்கண நெறியில் பாடப்பட்டுள்ளது. மதுரை மீனாட்சியம்மை இந்த நூலின் பாட்டுடைத் தலைவி.

பாடல் - எடுத்துக்காட்டு
-----------------------

கடம்ப வன வல்லி, செலுவக் கர்ப்பூர வல்லி,  

மடந்தை அபிடேக வல்லி - நெடுந்தகையை  

ஆட்டுவிப்பாள் ஆடல் இவட்கு ஆடல் வேறு இல்லை எமைப்
பாட்டுவிப்பதும் கேட்பதும் 

நா உண்டு நெஞ்சு உண்டு நற்றமிழ் உண்டு நயந்த சிவ  

பா உண்டு இனங்கள் பலவும் உண்டே பங்கில் கொண்டிருந்தோர்  

தே உண்டு உவக்கும் கடம்பாடு அவிப் பசுந்தேனின் பைந்தாள்  

பூ உண்டு நார் ஒன்று இலையாம் தொடுத்துப் புனைவதற்கே.

வெளி இணைப்பு
------------

* தொகுப்பு மதுரை மீனாட்சியம்மை இரட்டை மணிமாலை - நூல் மூலம்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1990, திருத்தப்பட்ட பதிப்பு 2005). *தமிழ் இலக்கிய வரலாறு, பதினேழாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 122.
2. ↑  குமரகுருபரர். *ஸ்ரீ குமரகுருபர சிவாமிகள் பிரபந்தங்கள்*. சென்னை, கேசரி அச்சகம்: திருப்பனந்தாள் மடம், காசிவாசி சுவாமிநாத சுவாமிகள், (உ. வே. சாமிநாதையர் குறிப்புரையுடன்) நூல் பதிப்பு 1939,. பக். 521.
3. ↑  பொருள் நோக்கில் சொற்பிரிப்பு செய்யப்பட்டுள்ளது
4. ↑  வெண்பா
5. ↑  கட்டளைக்கலித்துறை
**மதுரை மதனகோபாலசுவாமி திருக்கோயில்** மதுரையில் அமைந்துள்ள வைணவத் திருக்கோயில்.

தலவரலாறு
--------

சிவபெருமான் பெரும் தவம் செய்தபோது எழுந்த அக்கினியைக் கண்டு அஞ்சிய தேவர்களைக் காக்க திருமால் வேணுகோபாலனாக எழுந்தருளி வேணு கானம் இசைத்தருள, சிவபெருமானின் உக்கிர தபசு குறைந்து மீனாட்சியம்மையை மணம் புரிந்து தம்பதிகளாக இத்தல இறைவனைக் கண்டு சென்றனர். 

இத்திருத்தலத்தில் ஆண்டாள் மதனகோபாலரைக் கண்டு காதல் கொண்டதாகவும் கூறுவதுண்டு.

கல்வெட்டுகள்
------------

இத்திருக்கோயில் பதினாறாம் நூற்றாண்டில் மன்னர் விஸ்வநாத நாயக்கரால் கட்டப்பட்டது.[] இத்திருக்கோயிலின் புறச்சுவர்களிலுள்ள கல்வெட்டுகள் 1907 ஆம் ஆண்டு நகல் எடுக்கப்பட்டு தென்னிந்தியக் கல்வெட்டுத் தொகுதிகளில் 502 முதல் 511 வரையிலான எண்களாகப் பதிவு செய்யப்பட்டுள்ளன. 

கல்வெட்டுகளில் இத்தலத்து இறைவனுக்கு, திருத்துருத்தி மகாதேவர், ஏழுலக் முழுதுடையான், அழகிய மணவாளன் எனும் பெயர்கள் காணப்படுகின்றன.

பிலடெல்பியாவில் இத்திருக்கோயிலின் தூண்கள்
-----------------------------------------

அறுபது ஆண்டுகளுக்கும் முன்னர் அதிகப்படியாக, கவனிப்பாரில்லாமல் இருந்த இத்திருக்கோயிலின் 36 பழம்தூண்கள் ஏலம் விடப்பட்டன. அமெரிக்காவின் கிப்சன் என்பவர் அவற்றை ஏலத்தில் எடுத்து அமெரிக்கா கொண்டு சென்றார். அவற்றை பயன்படுத்தி கோயில் மண்டபம் போன்ற அமைப்பை ஏற்படுத்தினார். பின்னர் அவ்வமைப்பை 1938 ஆம் ஆண்டில் அமெரிக்கக் கண்காட்சிக்கு வழங்கினார்.

சிறப்புகள்
----------

சக்கரத்தாழ்வார், துர்க்கை, நவக்கிரக சந்நதியும் அமைந்துள்ள கண்ணன் கோயில்.

திருப்பணிகள்
------------

* 1942 ஆம் ஆண்டு வசந்த மண்டபம் கட்டப்பட்டது.
* 9.6.1965 அன்று மாபெரும் குடமுழுக்கு விழா நடைபெற்றது.
* 29.5.1994 அஷ்ட பந்நன மகா சம்ப்ரோஷணம்.

### சௌராஷ்டிர பக்தர்கள்

கண்ணன் மேல் சௌராஷ்டிர சமூகத்தினர் மிகுந்த பக்தி கொண்டவர்களாதலால் இத்தல மூர்த்திகளுக்கு வேண்டிய ஆடைகளை அவர்களே வழங்கினர்.

நூல்கள்
-------

இத்தலத்து கண்ணன் மேல் பாடப்பட்ட நூல் "மதன கோபால சதகம்".

மேற்கோள்கள்
-----------

1. 1 2 3 4 5 6 7 8 9  கண்ணன் திருக்கோயில்கள்; பேராசிரியர் முனைவர் ந.க.மங்களமுருகேசன்; பக்கம் 274-283

வெளியிணைப்புகள்
---------------

*
**சிறுநீரக மாற்றமைப்பு சிகிட்சை**  (Renal replacement therapy) சிறுநீரகச் செயலிழப்பின் போது வழங்கப்படும் உயிர்காக்கும் சிகிட்சைகளைக் குறிக்கும் சொல்லாகும்.

இதில் அடங்குவன:

* குருதி கூழ்மப்பிரிப்பு,
* வயிற்று உள்ளுறை கூழ்மப்பிரிப்பு,
* குருதி வடித்தகற்றல் மற்றும்
* மாற்றுச் சிறுநீரக சிகிட்சை.

இவை உடனடி சிறுநீரகச் செயலிழப்பிற்கு குணமளித்தாலும் நீண்ட நாள் செயலிழப்பிற்கு பொருந்தும் சிகிட்சை அல்ல. நீண்டநாள் கோளாறுகளுக்கு இவை உயிர் நீட்டுவிக்கும் சிகிட்சையாக (கூழ்மப்பிரிப்பு மூலம் நாள்பட்ட செயலிழப்பு நன்றாக மேலாளப்பட்டாலும், விரைவிலேயே தகுந்த மாற்றுச்சிறுநீரகம் கிடைக்கப்பெற்று வெற்றி பெற்றாலும்) மட்டுமே கருதப்படுகின்றன. சில தீவிரமான நிலைகளில், கூழ்மப்பிரிப்பிற்கு நன்கு குணமாகும் அல்லது மாற்றுச் சிறுநீரகம் கிடைக்கப்பெற்று உடலால் ஏற்றுக்கொள்ளப்பட்ட நோயாளிகள் வேறு எந்த நோயினாலும் பாதிப்படையவில்லை எனில் நீண்டநாட்கள், நல்ல சிறுநீரகச் செயல்பாட்டுடன், வாழ முடியும்.

உடனடி செயலிழப்பில் ஆரம்பநிலையிலேயே கூழ்மப்பிரிப்போ அல்லது மாற்றுச் சிறுநீரகச் சிகிட்சையோ கொடுக்கப்பட்டால் நோயாளிக்கு பலன் கிடைப்பதோடு முழுமையான குணம் பெறவும் கூடும். இருப்பினும் முழுமையான செயல்பாட்டைப் பெறுதல் மிகவும் அரிதானது; பொதுவாக சிறிய பாதிப்பு இருக்கவேச் செய்யும்.

மேற்சான்றுகள்
-------------

1. ↑  "Renal Replacement Therapy and Transplantation". patient.co.uk. 5 நவம்பர் 2014 அன்று பார்க்கப்பட்டது.
2. ↑  "Planning, Initiating and Withdrawal of Renal Replacement Therapy". The Renal Association. 2014-10-24 அன்று மூலம் பரணிடப்பட்டது. 5 நவம்பர் 2014 அன்று பார்க்கப்பட்டது.
**தகவல் மற்றும் நூலக வலைப்பின்னல் மையம்** (*Information and Library Network Centre*) என்பது மத்திய மனிதவள மேம்பாடு துறையின் கட்டுப்பாட்டில் உள்ள பல்கலைக்கழக மானிய குழுவின் மூலம் பல்கலைக்கழகமிடையில் தன்னாட்சியாக செயல்படும் ஒரு மையம் ஆகும். இதைச் சுருக்கமாக **INFLIBNET** என்ற ஆங்கில எழுத்துகளில் குறிப்பிடுவர். குசராத்தில் உள்ள காந்திநகரில் இம்மையம் அமைந்துள்ளது. பல்கலைக்கழகமிடை வானியல் மற்றும் வானியற்பியல் துறையின் செயல்பாடுகளை இலக்காக்க் கொண்டு 1991 ஆம் ஆண்டு மார்ச்சு மாதம் ஒரு தேசிய செயல் திட்டமாக இது ஆரம்பிக்கப்பட்டது. 1996 ஆம் ஆண்டு சூன் மாத்த்தில் இம்மையம் சுதந்திரமான பல்கலைக்கழகமிடை மையமாக மாறியது. 
இந்தியாவில் உள்ள பல்கலைக்கழக நூலகங்களை நவீனமயமாக்கி அவற்றை ஒருங்கிணைப்பது என்ற முனைப்பில் இம்மையம் செயல்படுகிறது. 

இவற்றுடன் நாட்டிலுள்ள தகவல் தொழில்நுட்ப மையங்களையும் மையம் இணைக்கின்றது. 
தேசிய அளவிலான அதிவேக தரவு வலைப்பின்னல் மூலம் தகவல் தொழில்நுட்ப கலை நுட்பங்களைப் பயன்படுத்தி, தகவல்களை மிகவும் பயனளிக்கும் அளவுக்கு உகந்த கருவியாக பயன்படுத்தவும் இம்மையம் திட்டமிடுகிறது. 
இந்தியாவின் கல்வியாளர்களுக்கும் ஆராய்ச்சியாளர்களுக்கும் இடையில் ஆக்கபூர்வமான தகவல்தொடர்பை ஊக்குவிப்பதில் ஒரு முக்கிய பங்களிக்கும் அமைப்பாக செயல்படுகிறது.

மையத்தின் முக்கிய நடவடிக்கைகள்
------------------------------

இந்தியப் பல்கலைக்கழகங்களின் நூலக சேவையை மேம்படுத்த பல்வேறு திட்டங்களைத் தீட்டி அவற்றை செயல்படுத்துவது மையத்தின் பணியாகும். அவை,

1.. பல்கலைக்கழக நூலகங்களை தானாக இயங்கும் நூலகங்களாக மாற்ற நிதி உதவி அளித்தல்
2. இந்தியாவில் அமைந்துள்ள பல்வேறு நூலகங்களில் உள்ள மூலங்களின் சமகால தரவுகளை மேம்படுத்தல்
3. ஒருங்கிணைந்த நூலக மேலாண்மை மென்பொருளை உருவாக்கி மேம்படுத்துதல் SOUL (Software for University Libraries) பரணிடப்பட்டது 2018-11-13 at the வந்தவழி இயந்திரம்
4. பல்கலைக்கழக மானியக் குழு இனையதள இணைப்புத் திட்டம்.
5. சோத்கங்கா, சோத்கங்கோத்ரி போன்ற ஆராய்ச்சி முன்னுரிமைத் திட்டங்கள்
6. ஆய்வும் விருத்தியும் தொடர்பான திட்டங்கள் உருவாக்குதல்
7. ஆய்வாளர்கள் மற்றும் விஞ்ஞானிகளின் தரவுகளை பராமரிப்பது
8. நூலகவியில், தகவல் தொடர்பியல், ஊடகவியல் தொடர்பான பயிற்சிகள் நட்த்துவது போன்றவையாகும்.

வெளியீடுகள்
-----------

ஒரு காலாண்டிதழ் மற்றும் ஓர் ஆண்டாய்வு முதலிய இரண்டு வெளியீடுகளை மையம் அளிக்கிறது,

மேற்கோள்கள்
-----------

1. ↑  "Home page of SOUL". 2018-11-13 அன்று மூலம் பரணிடப்பட்டது. 2019-01-03 அன்று பார்க்கப்பட்டது.

புற இணைப்புகள்
--------------

* Website of INFLIBNET Centre
**நிக்கோல்-ரெயின் லெப்பாட்** (*Nicole-Reine Lepaute*, 5 சனவரி 1723 – 6 டிசம்பர் 1788) என்பவர் பிரான்சு வானியலாளரும், கணிதவியலாளரும் ஆவார். இவர் பாரிசு வான்காணகத்தில் 1732 முதல் 1788 வரை பணியில் இருந்தார். ஹேலியின் வால்வெள்ளி 1759 ஏப்ரல் 13 இல் திரும்பத் தோன்றிய போது வியாழன் கோளும் காரிக் கோளும் புவியீர்ப்பால் அதை எவ்வளவு தொலைவு இழுக்கின்றன என்ற ஆய்வில் ஏ. சி. கிளாரட்டுக்குத் துணை புரிய லெப்பாட் அங்கு சேர்ந்தார். 1764 இல் நிகழ்ந்த சூரிய ஒளிமறைப்பை இவர் ஐரோப்பா முழுமைக்கும் பதிவு செய்தார். இப்பதிவுப்படம் பிரெஞ்சு அரசால் வெளியிடப்பட்டது.

பிரெஞ்சு அறிவியல் புலங்களுக்கான கல்விக்கழகம் வெளியிட்ட’வானோடிகளுக்கும் கடலோடிகளுக்கும் பயன்படும் வான்குறிப்பு அட்டவணையை உருவாக்க 1759முதல்1774வரை இலாலண்டேவுடன் இணைந்து பணிபுரிந்தார். இவர் 1774முதல் 1783வரை ‘வான்பொருள் இருப்பு அட்டவணை’யின் (Astronomical Ephemeris) ஏழாம், எட்டாம் தொகுதிகளில் விண்மீன்களுடன் சூரியன், நிலா, கோள்களின் இருப்புகளையும் காட்டும் நுட்பத்தை உருவாக்கி 1784முதல்1792 வரையுள்ள பத்தாண்டுக் கால கட்டத்துக்கு அவற்றையும் அதில் இணைத்து வெளியிட்டார். இவரது நினைவாக சிறுகோள் ஒன்றுக்கு "7720 லெப்பாட்" எனவும், நிலவுக் குழி ஒன்றுக்கு "லெப்பாட்" எனவும் பெயரிடப்பட்டுள்ளது.

மேற்கோள்கள்
-----------

1. ↑  Skinner, David (Spring 2006). "The Age of Female Computers". *The New Atlantis* (12): 96–103. .
**நிசப்தம்** (ஆங்கிலம்: *Nisabdham*) 2017 ஆம் ஆண்டு வெளியான இந்தியத் தமிழ் திரைப்படம். சமூக கருத்துகளைக் கொண்ட இத்திரைப்படம் மைக்கேல் அருண் எழுதி மற்றும் இயக்கியுள்ளார். அஜய், அபிநயா மற்றும் சத்தன்யா ஆகியாேர் முன்னணி கதாப்பாத்திரங்களில் நடித்துள்ளனர். இப்படத்திற்கு ஷான் ஜாஸ்ஸால் ஒலிப்பதிவு செய்துள்ளார். பாலியல் துஷ்பிரயோகம் செய்யப்பட்ட ஒரு பெண் குழந்தை பற்றிய கதை மற்றும் அவரது பெற்றோர்கள் எவ்வாறு நிலைமையை சமாளிக்கிறார்கள் என்பதே நிசப்தம் படத்தின் கதைக்களம். இந்த படம் 2015-ஆம் ஆண்டு மார்ச் மாதத்தில் துவக்கப்பட்டு 2017 மார்ச் 10 அன்று வெளியிடப்பட்டது.

தயாரிப்பு
---------

மைக்கேல் அருண், முன்னதாக சூப்பர் குட் பிலிம்ஸ் தயாரிப்பிலுள்ள படங்களுக்கு இணை இயக்குனராகவும் தகராறு (2013) திரைப்படத்தில் இணை இயக்குனராக பணிபுரிந்தார். பெங்களூரில் நிகழ்ந்த ஒரு உண்மையான வாழ்க்கை சம்பவத்தைப் பற்றிய கதை. பாலியல் தொல்லைக்குள்ளான ஒரு பெண் குழந்தை பற்றிய கதை மற்றும் அவரது பெற்றோர்கள் எவ்வாறு நிலைமையை சமாளிக்கிறார்கள் என்பதே நிசப்தம் படத்தின் கதைக்களம்.

இந்தத் திரைப்படம் 2016 ஆம் ஆண்டில் தொடங்கியது. அருண் அபிநயாவை ஒரு முக்கிய பாத்திரத்தில் நடிக்க வைத்துள்ளார். அபிநயாவிற்கு சவிதா ரெட்டி டப்பிங் கலைஞராக பணிபுரிந்துள்ளார். புதுமுக நடிகர் அஜய், கிஷோர் மற்றும் குழந்தை நடிகை சத்தன்யா ஆகியோர் முக்கிய கதாப்பாத்திரங்களுக்குத் தேர்ந்தெடுக்கப்பட்டனர். ஒலிப்பதிவை உருவாக்கும் போது புதிய இசையமைப்பாளரான ஷான் ஜாஸ்ஸால், பின்னணி இசைக்காக சேர்பிய இசைக்கருவி வாசிப்பாளரான விளாடிஸ்வர் நஷீஷனாவைப் பயன்படுத்தியுள்ளார்.

வெளியீடு
--------

இந்தத் திரைப்படம், மார்ச் 10, 2017 அன்று, மொட்ட சிவா கெட்டா சிவா மற்றும் மாநகராம் திரைப்படத்தோடு தமிழ்நாட்டில் வெளியானது. இத் திரைப்படம் குறித்த தி இந்து இதழின் குறிப்பு: "சமூக கருத்துகளைக் கொண்ட இத்திரைப்படம் உண்மையானதாகவும், கவனிக்க தக்கதாகவும் இருக்கிறது.

மேற்கோள்கள்
-----------

1. ↑  "This film has a strong social message". The New Indian Express. 2017-03-09. 2017-04-08 அன்று பார்க்கப்பட்டது.
2. ↑  ANUPAMA SUBRAMANIAN (2017-03-08). "Nisabdham gets 'U' certificate". Deccanchronicle.com. 2017-04-08 அன்று பார்க்கப்பட்டது.
3. ↑  "Abhinaya in yet another challenging role". Deccanchronicle.com. 2016-08-27. 2017-04-08 அன்று பார்க்கப்பட்டது.
4. ↑  "The lingering trauma". The Hindu. 2017-03-11. 2017-04-08 அன்று பார்க்கப்பட்டது.
"பென்னி சிவப்பு" அஞ்சற்றலை ஐக்கிய இராச்சியத்தில் பல ஆண்டுகள் பயன்பாட்டில் இருந்தது. அதனால், பல நூற்றுக்கணக்கான வேறுபாடுகளுடன் இது வெளிவந்ததுடன், அஞ்சற்றலையியலாளர்கள் இது குறித்து விரிவான ஆய்வுகளையும் நடத்தியுள்ளார்கள்.
சிப்ரால்டரில் இருந்து பிரேசிலில் உள்ள ரியோ டி செனரோவுக்கு பெர்லின் ஊடாக 1934 கிறித்துமசுப் பறப்பில் சென்ற **செப்பிலின் அஞ்சல்**. இந்தக் கடித உறை அஞ்சல் வரலாற்றாளர்களுக்கும், வானஞ்சலியலாளருக்கும், விடயம்சார் சேகரிப்பாளர்களுக்கும் ஆர்வத்துக்கு உரியது ஆகும்.
சேகரிப்பாளர்களும், விற்பனையாளர்களும் சந்தித்துக்கொள்ளும் பெரிய அஞ்சற்றலையியல் கண்காட்சி.
**அஞ்சற்றலையியல்** (Philately) என்பது அஞ்சற்றலை, அஞ்சல் வரலாறு, அவை சார்ந்த பிற பொருட்கள் என்பவை குறித்த ஆய்வு ஆகும். இது, அஞ்சற்றலைகள், அஞ்சற்றலை சார்ந்த பொருட்கள் போன்றவற்றைச் சேகரித்தல், அவை தொடர்பான ஆய்வுச் செயற்பாடுகள் போன்றவற்றையும் குறிக்கும். அஞ்சற்றலையியல் வெறுமனே அஞ்சற்றலை சேகரிப்பிலும் கூடிய விடயங்களை உள்ளடக்கியது. அஞ்சற்றலை சேகரித்தல் அஞ்சற்றலை பற்றிய ஆய்வை உள்ளடக்கத் தேவையில்லை. அதேவேளை, ஒரு அஞ்சற்றலையியலாளர் ஒரு அஞ்சற்றலையைக் கூடச் சொந்தமாக வைத்திருக்கவேண்டிய அவசியம் இல்லை. அருங்காட்சியகங்களில் மட்டுமே இருக்கக்கூடிய அஞ்சற்றலைகளை மட்டும் ஒருவர் ஆய்வு செய்யக்கூடும்.

வகைகள்
------

மரபுவழியான அஞ்சற்றலையியல் என்பது, பின்வருவன உள்ளிட்ட, அஞ்சற்றலை உற்பத்தி, அஞ்சற்றலை அடையாளம் காணல் ஆகியவை தொடர்பான தொழில்நுட்ப அம்சங்களின் ஆய்வு ஆகும்:

* அஞ்சற்றலை வடிவமைப்பு வழிமுறைகள்;
* பயன்படுத்திய தாள்;
* அச்சிடல் முறை;
* பயன்பட்ட பசை;
* பிரிக்கும் முறை;
* அஞ்சற்றலை மேலுள்ள மேலச்சு;
* பாதுகாப்புக் குறியீடுகள்;
* அஞ்சற்றலையியல் போலிகளும் ஏமாற்றுக்களும்

மேற்கோள்கள்
-----------

1. ↑  Carlton, R. Scott. *The International Encyclopaedic Dictionary of Philately*, Iola WI: Krause Publications, 1997, p.196. ISBN 0-87341-448-9.
வங்காளதேசத்தில் ஜாலோகட்டி மாவட்டத்தின் அமைவிடம்
**ஜலோகட்டி மாவட்டம்** (Jhalokati Distric) (வங்காள மொழி: ঝালকাঠি জেলা) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். 706.76 சதுர கிலோ மீட்டர் பரப்பளவு கொண்ட இம்மாவட்டம் பரிசால் கோட்டத்தில் அமைந்துள்ளது. தென்மேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் *ஜலோகட்டி* நகரம் ஆகும்.

மாவட்ட எல்லைகள்
---------------

பரிசால் கோட்டத்தில் உள்ள ஜலோகட்டி மாவட்டத்தின் வடக்கில் பரிசால் மாவட்டம், தெற்கில் பர்குனா மாவட்டம் மற்றும் பிஸ்காளி ஆறும், கிழக்கில் பரிசால் மாவட்டம் மற்றும் பதுவாகாளி மாவட்டங்களும், மேற்கில் பிரோஜ்பூர் மாவட்டம் எல்லைகளாக உள்ளது.

மாவட்ட நிர்வாகம்
----------------

706.76 சதுர கிலோ மீட்டர் பரப்பளவு கொண்ட ஜலோகட்டி மாவட்டத்தை நிர்வாக வசதிக்காக ஜலோகட்டி சதர், நல்சிட்டி, ராஜாப்பூர், மற்றும் கதலியா என நான்கு துணை மாவட்டங்களாகப் பிரிக்கப்பட்டுள்ளது.

இம்மாவட்டம் ஜலோகட்டி மற்றும் நல்சிட்டி எனும் இரண்டு நகராட்சி மன்றங்களையும், முப்பத்தி இரண்டு கிராம ஒன்றியக் குழுக்களையும், 395 வருவாய் கிராமங்களையும், 455 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 8400 ஆகும். தொலைபேசி குறியிடு எண் 0498 ஆகும். இம்மாவட்டம் இரண்டு வங்காளதேச நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

ஜலோகட்டி மாவட்டம் வேளாண் பொருளாதாரத்தையே நம்பியுள்ளது. இம்மாவட்டத்தில் பிஷ்காளி சுகோந்தா, கஜாலியா, கைரா, தனஸ்ரீ முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இங்கு நெல், சணல், கரும்பு, வாழை, தானியங்கள், காய்கறிகள் பயிரிடப்படுகிறது.

மக்கள் தொகையியல்
----------------

706.76 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 6,82,669 ஆக உள்ளது. அதில் ஆண்கள் 3,29,147 ஆகவும், பெண்கள் 3,53,522 ஆகவும் உள்ளனர். ஆண்டு மக்கள் தொகை வளர்ச்சி விகிதம் (-)0.17ஆக குறைந்து வருகிறது. பாலின விகிதம் 93 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 630 நபர்கள் வீதம் வாழ்கின்றனர். மாவட்ட சராசரி எழுத்தறிவு 66.7% ஆக உள்ளது.
இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Rahman, Humayun (2012). "Jhalokati District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Jhalokati District Information
3. ↑  Community Report Jhalokati Zila June 2012 
[*தொடர்பிழந்த இணைப்பு*]

வெளி இணைப்புகள்
---------------
**நிசததேசம்**  நைமிசாரண்யத்திற்கு வெகுதூரம் தெற்கிலும், இமயமலையின் தரணசுதலத்திற்குக் கிழக்கிலும் சேதிதேசத்திற்கு வடக்கிலும் **பிரயாகைக்கு** மேற்கிலும்,மிகவும் நீலமான கங்கை, யமுனை நதிகளின் நடுவில் விசாலமாகப் பரவி இருந்த தேசம்.

இருப்பிடம்
----------

இந்த தேசத்தின் வடக்குப் பாகத்தில் **ஆநர்த்தம்** என்னும் மலைகளும், கற்களும் நிறைந்த ஓர் உபதேசமுண்டு. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும். இது கற்பாறையும், மண்ணும் கலந்த பூமியாக இருக்கும்.

பருவ நிலை
---------

இமயமலையிலுள்ள கங்கா, யமுனாநதிகளுக்கு இடையே இருப்பதால் பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

மலை, காடு, விலங்குகள்
---------------------

இந்த தேசத்தின் இருபுறத்திலும் கங்கா,யமுனா நதி ஓடுவதாலும், சிறிய மலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய மிருகங்கள் அதிகமாக இருக்கும். இந்த தேசத்தில் **நாதகிரி** என்னும் மலையே மிகவும் பெரியது. பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாகவும் சோழதேசத்திற்கு ஈடாக செழுமையாக இருக்கும். இந்த தேசத்தின் அண்டை தேசங்களான கோசலம், மகதம், பாஞ்சாலம், **விதேகம்** ஆகிய தேசங்களில் யானை, குதிரை, ஆடு, பசு, எருமை, மான், புறா, கிளி, முதலியன கூட்டம் கூட்டமாய் வாழ்கின்றன.

நதிகள்
------

இந்த தேசத்தின் இருபுறத்திலும் செழிப்பான பகுதியில் கங்கை|கங்கைநதியும், இதற்கு கிழக்கில் **சர்மண்வதீ** நதியும், **காஞ்சனாசம்** என்னும் மலையிலிருந்து **காஞ்சனாசி** என்ற நதி விழும் முகப்பும் சேர்ந்து கங்கையுடன் இணைகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

நகரம்
-----

இந்த தேசத்தின் **சர்மண்வதீ** நதி யமுனையுடன் சேர்ந்தோடும் பகுதியில் ஒரு பெரிய நகரமுள்ளது. இது புராணகாலத்தில் **நிசதபுரம்** என்றும் அழைக்கப்படுகிறது. இந்த நகரத்தில் சிற்ப சாத்திர முறைப்படி தேவாலயங்கள், ஸ்தூபிகள், மாளிகைகள், அரண்மனைகள், என கட்டடங்கள் இன்றும் காணும்படி உள்ளது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 122 -
**சென்குடு வான்சேவை நிறுவனம்** (*Chengdu Airlines*) என்பது சிகுவான் வான்சேவை நிறுவனத்தின் துணை வான்சேவை நிறுவனயாகும். இதன் தலைமையகம் சீனாவில் செங்டூவில் அமைந்துள்ளது. இது உள்ளூர் விமான சேவைகளை சென்குடு சிகுவான்ங்லியூ விமான நிலையத்திருந்து நடத்துகிறது. சனவரி 23 இந்த விமான நிறுவனம் சென்குடு எயர்லைன்ஸ் எனப் பெயர் மாற்றம் செய்யப்பட்டது. முன்னைய பெயர் **யுனைட்டட் ஈகிள் எயர்லைன்ஸ்** ஆகும்.

வரலாறு
------

2004 இல் இந்த நிறுவனம் நிறுவப்பட்டது. இதன் முதலாவது விமானம் எயர்பஸ் ஏ320 சூலை 2005 இல் வழங்கப்பட்டது. மார்ச் 2009 இல், சிகுவான் வான்சேவை நிறுவனம் 200 மில்லியன் ரென்மின்பி பணத்தை யுனைட்டன் ஈகிள் எயர்லைன்சில் முதலிட்டதுடன், மொத்த பங்குகளில் 76 வீதத்தை தன்வசமாக்கிக்கொண்டது.

2009 இன் கடைசிகளில் சிகுவான் வான்சேவை நிறுவன குழுமம் யுனைட்டட் எயர்லைன்சில் தான் வைத்திருந்த பங்குகளைக் குறைக்குமுகமாக, தனது பங்குகளை வேறு குழுமத்திற்கு இற்கு விற்றது. இந்த புதிய கைமாற்றத்தின் மூலம் யுனைட்டட் எயர்லைன்ஸ் தன்னைத் திடமாகப் பதித்துக் கொண்டதுடன் "ARJ21s" விமானத்தை கொள்வனவு செய்யவும் ஆயத்தம் செய்தது.

தற்போது செங்குடு வான்சேவை நிறுவனம் எயர்பஸ் ஏ320 இரக விமானங்களை வைத்திருப்பதுடன் அவற்றை உள்ளூர் பாதைகளில் செங்டூவில் இருந்து இயக்குகின்றது.

குறிப்புதவிகள்
--------------

1. ↑  "United Eagle Airlines fleet details". 29 July 2013 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***Chengdu Airlines***   
என்பதின் ஊடகங்கள் உள்ளன. 

* Official website பரணிடப்பட்டது 2010-01-25 at the வந்தவழி இயந்திரம் (சீனம்)
**அஞ்சலி காந்துவாலா** (*Anjali Khandwalla*) இந்தியாவின் குசராத்து மாநிலத்தைச் சேர்ந்த ஒரு சிறுகதை எழுத்தாளர் ஆவார். 1940 ஆம் ஆண்டில் இவர் பிறந்தார். ஒரு பாடகராகவும் இவர் அறியப்படுகிறார். ஆவார். 

1970 ஆம் ஆண்டு முதல் 1975 ஆம் ஆண்டு வரை கனடாவின் மாண்ட்ரீலில் உள்ள வானியர் கல்லூரியில் விரிவுரையாளராக பணிபுரிந்தார். 1975 ஆம் ஆண்டு இந்தியாவிலுள்ள அகமதாபாத்திற்குச் சென்று அங்கு குடியேறினார்.

பணிகள்
------

*இலீலோ சோக்ரோ* என்ற பதின்பருவக் கதைத் தொகுப்பை அஞ்சலி எழுதியிருந்தார். அங்கினி இமரேட்டோ (1988)  என்பது பதினைந்து கதைகளைக் கொண்ட இவரது சிறுகதைத் தொகுப்பாகும். இந்த கதைகள் சூழ்நிலைகளின் உருவாக்கம், அவற்றின் விளக்கங்கள் மற்றும் வெளிப்பாடுகள் போன்றவற்றால் கவனத்தை ஈர்க்கின்றன. அஞ்சலியின் மற்றொரு சிறுகதைத் தொகுப்பான குகாட் கி பேட் கோல் அனைவராலும் நன்கு பாராட்டப்பட்டது. இதில் "சண்ட்லானோ வியாப்" மற்றும் *சக்திபேட்டு* ஆகியவை பெண்களை மையமாகக் கொண்ட கதைகளாகும்.  

மூன்றாவது சிறுகதைத் தொகுப்பான *அரிசம யாத்ரா* 2019 ஆம் ஆண்டு இவரது மரணத்திற்குப் பின் வெளியிடப்பட்டது.

மேற்கோள்கள்
-----------

1. 1 2  Kishore Jadav (2002). *Contemporary Gujarati Short Stories: An Anthology*. Indian Publishers Distributors. பக். xxiv. பன்னாட்டுத் தரப்புத்தக எண்:978-81-7341-226-4. .
2. ↑  Amina Amin (2002). *New horizons in women's writing: a selection of Gujarati short stories*. Gujarat Sahitya Academy. .
3. ↑  Brahmabhatt (2010). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ (History of Modern Gujarati Literature – Modern and Postmodern Era)*. Parshwa Publication. பன்னாட்டுத் தரப்புத்தக எண்:978-93-5108-247-7.
4. ↑   *Indian Horizons*. Indian Council for Cultural Relations.. 1999. பக். 156. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat
	+ 2

 |
| தேசிய | 
* ஜெர்மனி
* United States

 |
Historic site in அமிர்தசரஸ் மாவட்டம், பஞ்சாப்வார்ப்புரு:SHORTDESC:Historic site in அமிர்தசரஸ் மாவட்டம், பஞ்சாப்
**ஜலியான்வாலா பாக்** (Jallianwala Bagh) (இந்தி: जलियांवाला बाग) வட இந்தியாவின் பஞ்சாப் மாநிலத்தின் அமிர்தசரஸ் மாவட்டத் தலைமையிட நகரமான அமிர்தசரஸ் - பொற்கோயிலுக்கு மிக அருகே தேசிய முக்கியத்துவம் வாய்ந்த ஜாலியன்வாலா பாக் பொதுத் தோட்டம் அமைந்துள்ளது.

வரலாறு
------

பஞ்சாப் மன்னரான மகாராஜா ரஞ்சித்சிங்கிடம் பணிபுரிந்த சர்தார் ஹிமத்சிங் என்பவருக்குச் சொந்தமான தோட்டம் இது. அவரது குடும்பம் 'ஜல்லா' என்ற சிற்றூரில் இருந்து வந்ததால் ’ஜலியான்வாலா பாக்’ என்று பெயர் பெற்றது.

13 ஏப்ரல் 1919 அன்று 6.5 ஏக்கர் பரப்பளவு கொண்ட ஜலியான்வாலா பாக் தோட்டத்தில் கூடியிருந்த இருபதாயிரத்திற்கும் மேற்பட்ட
இந்திய விடுதலை இயக்கத்தினர் மீது முன் அறிவிப்பு ஏதுமின்றி ஆங்கிலேயே இராணுவத்தின் பிரிகேடியர் ஜெனரல் ரெஜினால்டு எட்வர்டு ஹாரி டையர் தலைமையிலான இராணுவத்தினர் 1650 இரவுண்டு ரவைகளை துப்பாக்கிகளால் தொடர்ந்து சுட்டனர். இதனை வரலாற்றில் ஜாலியன்வாலா பாக் படுகொலை என்பர். ஜலியான்வாலாபாக் படுகொலையில் 379 பேர் கொல்லப்பட்டனர். மேலும் 1110 பேருக்கும் மேலாக படுகாயம் அடைந்தனர். 

இப்படுகொலையில் இறந்த இந்திய விடுதலை இயக்கத்தினரை நினைவு கூறும் வகையில் இத்தோட்டத்தை 1951-ஆம் ஆண்டு இந்திய அரசு தேசிய நினைவுச் சின்னமாக அறிவித்து இறந்த தியாகிகளுக்கு இத்தோட்டத்தில் நினைவுச் சின்னம் எழுப்பியுள்ளது.

படக்காட்சியகம்
--------------

* துப்பாக்கியால் சுடப்பட்ட இடங்கள்துப்பாக்கியால் சுடப்பட்ட இடங்கள்
* தோட்டத்தின் சுற்றுச் சுவர்களில் சுடப்பட்ட துப்பாக்கி இரவைகளின் அடையாளம்தோட்டத்தின் சுற்றுச் சுவர்களில் சுடப்பட்ட துப்பாக்கி இரவைகளின் அடையாளம்

மேற்கோள்கள்
-----------

1. ↑  ஆம்பூர் மங்கையர்கரசி (20 திசம்பர் 2017). "துயரத்தின் சாட்சி". *கட்டுரை*. தி இந்து தமிழ். 22 திசம்பர் 2017 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஜலியான்வாலா பாக்***   
என்பதின் ஊடகங்கள் உள்ளன. 

* Text of *Jalliamwala Bagh National Memorial Act, 1951* பரணிடப்பட்டது 2007-09-17 at the வந்தவழி இயந்திரம்
* Jallianwalabagh.ca பரணிடப்பட்டது 2020-08-01 at the வந்தவழி இயந்திரம்
**குக்ரி முக்ரி** (*Kukri Mukri*) என்பது வங்காளதேசத்தின் தென் பகுதியிலுள்ள போலா மாவட்டத்தில் உள்ள சார் குக்ரி முக்ரி ஒன்றியத்தின் ஒரு தீவு ஆகும். இத்தீவு போலோ மாவட்டத்தின் தென்கோடியில் அமைந்துள்ளது. தீவின் பரப்பளவு சுமார் 25 சதுர கிலோமீட்டர் ஆகும். தீவின் மொத்த நீளம் 10 கிலோமீட்டரும் (6.2 மைல்) அகலம் 9.5 கிலோமீட்டர் (5.9 மைல்) அளவும் கொண்டுள்ளது. தீவின் நிலப்பகுதி மிகவும் தாழ்வாக அமைந்துள்ளதால் கரையின் பெரும்பகுதி சேறும் சகதியுமாக உள்ளது. சார் குக்ரி-முக்ரி வனவிலங்கு சரணாலயம் ஒன்றும் இந்த தீவில் அமைந்துள்ளது. தனிமைப்படுத்தப்பட்ட இத்தீவில் 8,000 பேர் வசிக்கின்றனர். கரையோரங்களில் உள்ள நீர்நிலைகளில் மீன் மற்றும் காய்கறி சாகுபடி செய்து வரும் இவர்கள் தங்களது தேவைகளை மட்டுமின்றி மற்ற தீவுவாசிகளின் தேவைகளையும் பூர்த்தி செய்து கொண்டு வெளியில் விற்பனை செய்து வருகின்றனர்.

மேற்கோள்கள்
-----------

1. ↑  "Unionsdigitised". *The Daily Star* (ஆங்கிலம்). 12 November 2010. 18 April 2017 அன்று பார்க்கப்பட்டது.
2. ↑  "Counting Birds on the Coast". *The Daily Star* (ஆங்கிலம்). 24 January 2015. 18 April 2017 அன்று பார்க்கப்பட்டது.
3. ↑  "Eight reservoirs change scenario of Char Kukri Mukri". *The Daily Star* (ஆங்கிலம்). 6 December 2014. 18 April 2017 அன்று பார்க்கப்பட்டது.
4. ↑  Green, Michael J.B. (1990). *IUCN directory of South Asian Protected Areas*. IUCN. பக். 11. பன்னாட்டுத் தரப்புத்தக எண்:2-8317-0030-2.. பார்த்த நாள்: 5 December 2019.
வாரங்கலில் தெலங்காணா தல்லி சிலை
 தெலங்காணா தல்லி
**தெலங்காணா தல்லி** (*Telangana Thalli*) எனப்படும் **தெலங்காணா தாய்** என்பது தெலங்காணா மக்களின் ஒரு அடையாள தாய் தெய்வம் ஆகும். இது தெலங்காணா மாநிலம் மற்றும் தெலங்காணா பேச்சுவழக்கை ஒரு தேவியின் உருவகமாக தெலங்காணா மக்களால் ஏற்றுக்கொள்ளப்பட்டது.

வரலாறு
------

தெலங்காணா தல்லியின் சிலையானது முதலில் தெலங்காணாவின் நிர்மலைச் சேர்ந்த பி. வெங்கடரமணாச்சாரி என்பவரால் வடிவமைக்கப்பட்டது. பின்னர் 2003-இல் ஜூப்ளி ஹில்ஸில் உள்ள தெ.ரா.ச. கட்சி அலுவலகத்தில் நிறுவப்பட்டது. தெலங்காணா பகுதியில் தெலுங்கு தல்லி இருப்பதை கேள்விக்குள்ளாக்கிய தெலங்காணா போராட்டத் தலைவரான க. சந்திர சேகர் ராவிடமிருந்து வெங்கடரமணா உத்வேகம் பெற்றார்.  சிலையின் துவக்க வடிவமைப்பு இந்தியத் தாய் உருவத்தை ஒத்து உருவாக்கப்பட்டு மேலும் மேம்படுத்தப்பட்டது. 2015-ஆம் ஆண்டு விடுதலை நாளை முன்னிட்டு ஐதராபாத்தில் உள்ள கோல்கொண்டாவில் அவரது பணிக்காக முதல்வர் கே. சந்திரசேகர் ராவால் பாராட்டப்பட்டார்.

உருவகம்
-------

2003-இல் தெலங்காணா தல்லியின் சிலை உருவம் வெளியான உடனேயே, தெலங்காணா மக்களின் தனி மாநிலத்திற்கான போராட்டத்தின்போது இந்த உருவம் ஒரு அடையாளச் சின்னமாக மாறியது. மேலும் தெலுங்கு தல்லியைப் போலவே மாநிலத்தின் உருவகமாக மக்களால் ஏற்றுக்கொள்ளப்பட்டது. தனி மாநிலத்திற்கான தெலங்காணா போராட்டத்தின்போது, தெலங்காணா பகுதி தெலுங்கர்களுக்கு தனி அடையாளம் வேண்டும் என்ற விருப்பத்தினால், *ஆந்திர* மாதாவாக இருந்த தெலுங்கு தல்லியை நிராகரித்து தெலங்காணா தல்லியை ஏற்றனர்.

சிலை
----

மகுடத்துடன் கூடிய அம்மன் சிலை, ஒரு கையில் மக்காச்சோளக் கதிரை ஏந்தி இருக்கிறார். இது பிராந்தியத்தின் செழிப்பைக் காட்டுவதாக உள்ளது. அதே நேரத்தில் தெலங்காணாவின் தனித்துவமான, பண்பாட்டு அடையாளமான பதுகம்மா, மற்றொரு கையில் ஏந்தியவாறு இருக்கும்.

தெலங்காணா மாநிலம் ஐதராபாத்தில் 2017 திசம்பரில் நடைபெற்ற முதல் உலக தெலுங்கு மாநாட்டின் நினைவாக, பொட்டி சிறீராமுலு தெலுங்கு பல்கலைக்கழகத்தின் சிற்பத் துறையால் புதிய தெலங்காணா தல்லி சிலை வடிவமைக்கப்பட்டு செதுக்கப்பட்டது.

மேலும் பார்க்கவும்
------------------

* சியாம் தேவாதிராஜ்
* தமிழ்த் தாய்
* தெலுங்கு தல்லி

குறிப்புகள்
-----------

1. ↑  "'Jaya Jaya He Telangana' to be the new state song". *Deccan Chronicle*. 26 May 2014.
2. ↑  "Salaam Telangana: Hopes soar in Telangana as India sees birth of its 29th state". *The Times of India*.
3. ↑  "Colourful Police Parade Marks Official T State Day". *The New Indian Express*.
4. ↑  "Creator of Telangana Thalli honoured". *The Hindu*. 16 August 2015.
5. ↑  "Ahead of World Telugu Conference, controversy rages over 'Telugu Talli' and 'Telangana Talli'". *The Times of India*.
6. ↑  Reddy, R. Ravikanth (14 December 2017). "Telangana Talli statue gets sculpted for WTC". *The Hindu*.
நீதிபதி தேர்வுக்காக வாக்கெடுப்புக்குப் பயன்படுத்தப்பட்ட, அடையாள வில்லைகள் (பெயர், தந்தையின் பெயர், தெமெ)
 ஏதெனியன் நகர அரசை ( *பொலிஸ்* ) நகர்ப்புறம் (இளஞ்சிவப்பு), உள்நாடு (பச்சை), கடலோரம் (நீலம்) போன்ற மண்டலங்களாக கிளீசுத்தனீசு பிரித்தார்.
பண்டைய கிரேக்கத்தில், **தெமெ** (*demos*, பண்டைக் கிரேக்கம்: δῆμος **δῆμος** , பன்மை: டெமோய், δημοι) என்பது ஏதென்சு மற்றும் பிற நகர அரசுகளின் புறநகர் அல்லது துணை நிர்வாகப் பிரிவாகும். கிராமப்புற நிலப்பகுதிகளை உட்பிரிவுகளாக கொண்ட தெமெக்கள் கிமு 6 ஆம் நூற்றாண்டிலும், அதற்கு முந்தைய காலத்திலும் இருந்ததாகத் தெரிகிறது. ஆனால் கிமு 508 இல் கிளீசுத்தனசின் அரசியல் சீர்திருத்தங்கள் வரை இவை குறிப்பிடக்கூடியதான முக்கியத்துவத்தைப் பெறவில்லை. அந்த சீர்திருத்தங்களினால், தெமெவில் நிரந்தரமாக வசிப்பவர்கள், அவர்களின் சந்ததியினருக்கு குடியுரிமை வழங்கப்பட்டு பூலி என்னும் மக்கள் அவையின் உறுப்பினர்களாக ஆயினர். அதற்கு முன், ஏதென்சில் குடியுரிமை என்பது ஒரு குறிப்பிட்ட பிரிவினருக்கு அல்லது குடும்பக் குழுவைச் சேர்ந்தவர்களுக்கு மட்டுமே வழங்கப்பட்டு வந்தது. கிளீசுதனசின் சீர்திருத்தங்களின் முடிவில், ஏதென்சு 139 தெமெக்களாக பிரிக்கப்பட்டது  அதில் பெரெனிகிடாய் (கிமு 224/223 இல் நிறுவப்பட்டது), அப்பல்லோனிஸ் (கிமு 201/200) மற்றும் ஆன்டினோயிஸ் (126 இல் சேர்க்கப்பட்டது) /127) ஆகியவை அடங்கி இருந்தன. அரசின் அடிப்படை நிர்வாக அலகுகளாக தெமெக்கள் ஆக்கப்பட்டன. அதன் அடிப்படையிலேயே பூலிக்கு உறுப்பினர்கள் தேர்ந்தெடுக்கப்பட்டதால் அதுவரை அதிகாரத்தில் ஆதிக்கம் செலுத்திய பிரபுத்துவ குடும்பக் குழுக்களின் ஆதிக்கத்தை இது பலவீனப்படுத்தியது. 

ஒரு தெமெ இன்றைய தாலுக்காக்கள் போல ஓரளவு செயல்பட்டது. உண்மையில் எலியூசிஸ் மற்றும் அச்சார்னே போன்ற சில தெமெக்கள் உண்மையில் குறிப்பிடத்தக்க அளவில் நகரங்களாக இருந்தன. ஒவ்வொரு தெமெவிலும் அதன் விவகாரங்களை மேற்பார்வையிடும் டெமார்ச்சஸ் என்னும் நிர்வாக அதிகாரி இருந்தார். பல்வேறு குடிமை, சமயம, இராணுவ அதிகாரிகள் பல்வேறு தெமெக்களில் இருந்தனர். தெமெக்கள் அவர்களின் சொந்த சமய விழாக்களை நடத்தி வருமானத்தை சேகரித்து செலவு செய்தன.

குறிப்புகள்
-----------

1. ↑  , Traill 1975
2. ↑  J.V. Fine, *The Ancient Greeks: A Critical History*
3. ↑  David Whitehead, "Deme" from the *Oxford Classical Dictionary*, Simon Hornblower and Antony Spawforth, ed.
**குக்கூ காட்டுப் பள்ளி** (*Cuckoo Forest School*) இந்தியாவின் தமிழ்நாடு மாநிலம் திருவண்ணாமலை சாலையில் சிங்காரப்பேட்டை அருகில் புளியனூர் என்ற கிராமத்தின் மலை அடிவாரத்தில் 7 ஏக்கர் பரப்பளவில் அமைந்துள்ளது. இந்தியா முழுவதிலும் இருந்து பாரம்பரிய கட்டிடக் கலையில் இயங்குபவர்கள், சமூக ஆர்வலர்கள், குழந்தைகள், பெண்கள், இளைஞர்கள் என ஒரு பட்டாளத்தை பத்து நாட்கள் களத்தில் இறக்கி மண்ணை மட்டுமே கொண்டு காட்டுப்பள்ளிக்கான முதல் கட்டப் பணியை முடித்துள்ளனர். அங்கிருந்த மண்ணைக் குழைத்து, செங்கல் உருவாக்கி வெயிலில் காய வைத்து அடுக்கி மேலே கட்டிடம் எழும்பியுள்ளது.

இது காலை 9 மணி முதல் 4 மணி வரை இயங்கும் வழமையான பள்ளி அல்ல. அவ்வப்போது சில பயிற்சி பட்டறைகளை நடக்கின்றன. குழந்தைகளுடன், குறிப்பாக கிராமத்து மாணவர்களுடன் இப்பள்ளி தொடர்ந்து இயங்குகிறது. சுதந்திரமான, மகிழ்ச்சிகரமான, வகுப்பறை இல்லா கல்வியை வழங்குவது இப்பள்ளியின் நோக்கமாகும்.

செயல்பாடுகள்
------------

* பள்ளி குழந்தைகளுக்கு பெரிய ஆளுமைகளை அறிமுகம் செய்தல்
* தற்சார்பு வாழ்வியல் சார்ந்த பயிற்சி பட்டறைகளை நடத்துதல்
* மாற்றுக் கல்வி குறித்த பயிற்சி பட்டறைகளை நடத்துதல்
* குழந்தைகளின் திறன் வளர்க்கும் நிகழ்வுகளை ஒருங்கினைத்தல்
* இயற்கையோடு இனைந்த வாழ்வினை முன்னெடுத்தல்

கோட்பாடுகள்
-----------

குக்கூ காட்டுப் பள்ளியின் அமைப்பு ஆசிரியர்களுடன் மாணவர்களும் தங்கி இருந்து கற்றல் செயல்பாடுகளில் ஈடுபடுவதாகும். இங்கு புத்தகங்கள் இருக்கும் ஆனால் தேர்வு, தண்டனை, வீட்டுப்பாடம் போன்ற அழுத்தங்கள் மாணவர்களுக்கு இருக்காது. சமூகத்தில் வாழ்வதற்கான அடிப்படைத் திறன்கள் மற்றும் மொழி சார்ந்த திறன்கள் சிறப்பாக அவர்களுக்கு கற்றுத் தரப்படுகிறது. உணவு உற்பத்தி, நெசவு, பாரம்பரிய விளையாட்டுகள், கலைகள் போன்றனவும் கற்றுத் தரப்படுகின்றன.

நிர்வாகிகள்
-----------

நிர்வாகிகள் அனைவரும் இளைஞர்களாகவே உள்ளனர். உயர்கல்வி நிறுவனங்களில் பயின்று பன்னாட்டு நிறுவனங்களில் பணியாற்றிய பலர் தன் வருமானத்தை பெரிதென கருதாமல் தன்னார்வலர்களாக இங்கு பணியாற்றி வருகின்றனர்.

பிற பணிகள்
----------

* கல்வி மற்றும் இயற்கை விவசாயம் சார்ந்த புத்தகங்களை பதிப்பிடுதல்
* தமிழர்களின் மரபு மற்றும் விவசாய உத்திகளை புதுப்பித்தல், விதை சேகரிப்பு
* மாடித் தோட்டம் பற்றி பயிற்சி அளித்தல்
* சிறார்களுக்கான மாத இதழ் நடத்துதல்

மேற்கோள்கள்
-----------

1. ↑  "'குக்கூ'.... குழந்தைகள் விரும்பும் காட்டுப் பள்ளி!". ஆனந்த விகடன்.. பார்த்த நாள்: 24 May 2023.
2. ↑  Indian, The Logical (2017-04-19). "Tamil Nadu: Cuckoo Forest School For Children Who Cannot Afford Education". *thelogicalindian.com* (ஆங்கிலம்). 2023-05-24 அன்று பார்க்கப்பட்டது.
**அஞ்சலி எலா மேனன்** (Anjolie Ela Menon) 1940இல் பிறந்த இந்தியாவின் முன்னணி சமகால கலைஞர்களில் ஒருவர். அவரது ஓவியங்கள் பல வியாபார ரீதியில் நல்ல வரவேற்பைப் பெற்றுள்ளன. 2006 ஆம் ஆண்டில் இவரின் யாத்ராவை கலிபோர்னியாவின் சான் ஃபிரான்சிஸ்கோ ஆசியக் கலை அருங்காட்சியகம், பெற்றது. மர அட்டைகளின் மேல் நெய்யோவியம் வைத்து ஓவியங்கள் வரைவது இவருக்கு பிடித்தமான ஒன்றாகும். மேலும், கண்ணாடி மற்றும் நீர்வர்ணம் ஆகியவற்றிலும் ஆர்வம் கொண்டவர். சுவர் ஓவியம் வரைவராக பரவலாக அறியப்பட்டவர், 2000இல் பத்மஸ்ரீ விருது அவருக்கு வழங்கப்பட்டது. அவர் புது தில்லியில் வாழ்ந்து கொண்டு தனது பணியை மேற்கொள்கிறார்.

ஆரம்ப வாழ்க்கை
--------------

அஞ்சலி எலா மேனன் 1940 ஜூலை 17இல், பெங்காளி மற்றும் அமெரிக்க பெற்றோருக்கு வங்காளத்தின் பர்ன்பூரில் (இப்பொழுது மேற்கு வங்கத்தில்) பிறந்தார். தமிழ்நாட்டின் நீலமலையில் உள்ள *லவ்டேல்* *லாரன்ஸ்* பள்ளியில் பயின்றார். 15 வயதில், அவர் பள்ளியை விட்டு வெளியேறுவதற்கு முன்பாக சில ஓவியங்களை வரைந்துள்ளார். அதன் பின்னர் மும்பையில் உள்ள ஜே. ஜே கல்வி நிறுவனத்தில் பயின்றார். பின்னர் தில்லி பல்கலைக்கழகத்தில்ஆங்கில இலக்கியம் பட்டம் பெற்றார் அங்கு பிரபலமான மகளிர் கல்லூரியான, *மிராண்டா ஹவுஸில்* படித்தார். இந்த சமயத்தில், அவர் *மோடிக்லியானி* மற்றும் இந்திய ஓவியர்கள், மக்புல் ஃபிதா உசைன் மற்றும் அம்ரிதா சேர்கில் ஆகியோரின் படைப்புகளுக்கு பணி புரிந்தார். 18 வயதில், அவர் தனித்துவமான பல்வேறு பாணிகளின் ஐம்பத்து-மூன்று ஓவியங்களை வைத்துக் கண்காட்சியை நடத்தினார். 1959 முதல் 1961 வரை பாரிஸின் இக்கோல் டெஸ் பியூக்ஸ் ஆர்ட்ஸ் என்ற கல்லூரியில் படிப்பதற்காக அவருக்கு பிரெஞ்சு அரசின் உதவித்தொகை கிடைத்தது. மேலும் இவர் ஐரோப்பாவிலும் மேற்கு ஆசியாவிலும் உரோமனெசுக் மற்றும் பைசன்டியக் கலை படிப்பதற்குப் பயணித்தார். .

பிந்தைய வாழ்க்கை
----------------

அஞ்சலி தனது சிறுவயது காதலரான இந்தியக் கடற்படை அதிகாரி ராஜா மேனன், என்பவரைத் திருமணம் செய்து கொண்டார். பின்னர் *அட்மிரல்* ஆகி ஓய்வு பெற்றார். அவர்கள் திருமணம் செய்துகொண்டதிலிருந்து, இந்தியா, அமெரிக்கா, ஐரோப்பா, ஜப்பான் மற்றும் முந்தைய சோவியத் ஒன்றியத்தில் பணியாற்றி, இந்த நாடுகளில் முப்பத்தி ஐந்து தனி நிகழ்ச்சிகளை நடத்தியுள்ளானர். அவர் சுவர் ஓவியம் மூலம்நன்கு அறியப்பட்டவர் மற்றும் பல நிகழ்ச்சிகளில் இந்தியாவை பிரதிநிதித்துவப்படுத்தியுள்ளார்.

விருதுகள்
---------

* பத்மஸ்ரீ, 2000 ஆம் ஆண்டில் இந்தியாவில் நான்காவது மிக உயர்ந்த குடிமக்களுக்கான விருது.
* *த லிம்கா புக் ஆப் ரெக்கார்ட்*.
* டெல்லி *என்சிடி* அரசாங்கத்தின் வாழ்நாள் சாதனை விருது 2013
* காளிதாஸ் சம்மன் விருது, 2018 மத்தியப் பிரதேச அரசிடம் இருந்து *விஷுவல் ஆர்ட்ஸ்* விருது.

குறிப்புகள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 ஜூலை 2015 அன்று பார்க்கப்பட்டது.
2. ↑  "Anjolie Ela Menon". *www.contemporaryindianart.com*. 2017-10-12 அன்று மூலம் பரணிடப்பட்டது. 2017-09-29 அன்று பார்க்கப்பட்டது.
3. ↑  "Artist Anjolie Ela Menon conferred the Kalidas Award". 1 ஜூலை 2018. 2 சனவரி 2019 அன்று பார்க்கப்பட்டது.
விபத்தில் சிக்கிய சிமோன்ஸ் ஹெல்லாஸ்ஸ்பிரிண்டர் இரயில் எஞ்சின்விபத்தில் சிக்கிய சிமோன்ஸ்/பாம்பார்டியர் இரயில் பெட்டிகள்
**தெம்பி தொடருந்து விபத்து** (*Tempi train collision*) கிரேக்கத்தில் தெசலி மாகாணத்தில் 2023 பிப்ரவரி 28 அன்று தெம்பி சமவெளிக்கு தெற்கே, இவாஞ்சிலிஸ்மோஸ் கிராமத்திற்கு அருகில், ஏதன்ஸ் நகரத்திலிருந்து, *திஸ்லனொய்கி* நகரத்திற்கு 380 பயணியர்களுடன் சென்று கொண்டிருந்த பயணியர் தொடருந்து வண்டியும், அதே இருப்புப் பாதையில் எதிர் திசையிலிருந்து வந்த கொண்டிருந்த சரக்குத் தொடருந்து வண்டியும் மோதிய வேகத்தில் இரு வண்டிகளும் தடம் புரண்டு விபத்து ஏற்பட்டது. இந்த விபத்தில் 48 பயணியர் இறந்ததாகவும், 80க்கும் மேற்பட்டோர் காயமடைந்தாகவும் அரசு நிர்வாகம் அறிவித்தது. கிரேக்கத்தின் வரலாற்றில் இதுவே மோசமான தொடருந்து விபத்து எனக் கூறப்படுகின்றது. இந்த விபத்திற்கு பொறுப்பு ஏற்றுக்கொண்டு அந்நாட்டின் உட்கட்டமைப்பு, போக்குவரத்து அமைச்சர் கோஸ்டாஸ் காரமன்லிஸ் பதவி விலகினார். இந்த விபத்து தொடர்பான விசாரணைகள் தொடர்ந்து நடந்தது.

மேற்கோள்கள்
-----------

1. 1 2  "2 trains collide in northern Greece, at least 15 killed" (in en-US). 28 February 2023. .
2. ↑  Greece train crash kills at least 38 people, many of them likely students
3. ↑  Train Crash in Greece Kills at Least 38
4. ↑  கிரீஸ் நாட்டில் ரயில் விபத்து
5. ↑  Greece Transport Minister Kostas Karamanlis resigns over fatal train crash
**தெமுகே**(1168 – 1246)செங்கிஸ் கானின் கடைசித் தம்பி ஆவார். எசுகெய் மற்றும் ஓவலுனின் நான்காவது மகன் ஆவார். மங்கோலியர்களின் இரகசிய வரலாறின் படி இவர் தெமுசினை விட 6 வயது இளையவர் ஆவார். குடும்பத்தில் கடைசிப் பையனாக இருந்ததால் இவர் பெயருக்கு முன்னால் "ஒட்சிகின்" என்ற பெயருடன் அழைக்கப்பட்டார். இது "ஒட்கோன்" என்பதன் சுருக்கம் ஆகும். இதன் பொருள் "இளையவர்" என்பது ஆகும். இவர் ஒரு ஆடம்பர விரும்பியாக இருந்தார். எனினும் போரில் விரைவாகச் செயல்படுபவராக இருந்தார். இது இவரது குடும்பத்தின் எதிரிகளாலும் பாராட்டப்பட்டது. சாமன் கொகோசு தெப் தெங்கிரி அதிகாரத்தைத் தானே எடுக்க ஆரம்பித்தபோது, செங்கிஸ் கான் தெமுகேயை வைத்து ஒரு நடிப்பு மல்யுத்தப் போட்டியில் கொகோசுவைக் கொன்றார்.

பரம்பரை
-------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ஓவலுன் |   |   |   |   |   |   |   |   |   |   |   |   |   | எசுகெய் |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| போர்ட்டே |   | தெமுசின் **(செங்கிஸ் கான்)** |   | கசர் |   | கச்சியுன் |   | தெமுகே |   | பெலகுதை |   | பெக்தர் |  |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
| சூச்சி |   |   | சகதாயி |   |   |   |  ஒக்தாயி |   |   | டொலுய் |  |
|
**தெம்மினிக் தேன்சிட்டு** (*Temminck's sunbird*)(*ஏதோபைகா தெம்மினிக்கி*) என்பது தேன்சிட்டு பறவை சிற்றினமாகும். இது கடல் மட்டத்திலிருந்து சுமார் சுமார் 1800 மீ உயரம் வரை காணப்படுகிறது. இத்தேன்சிட்டு போர்னியோ, சுமாத்திரா, மலேசியா மற்றும் தென்மேற்கு தாய்லாந்தில் வெப்பமண்டல ஈரமான மலைக்காடுகளில் காணப்படுகிறது.

இந்த பறவையின் பொதுவான பெயர் மற்றும் இலத்தீன் இருசொல் டச்சு பிரபு மற்றும் விலங்கியல் வல்லுநரான கோயன்ராட் ஜேக்கப் தெம்மினிக்கை நினைவுபடுத்துகிறது.

 பெண் - தோய் ஆங் காங் மலை - தாய்லாந்து.
இது சாவகம் தேன்சிட்டு, *ஏத்தோபிகா மிசுடகாலிசு* துணையினமாகக் கருதப்படுகிறது.

தெம்மினிக்கின் தேன்சிட்டின் உடல் நீளமானது பெண் பறவையில் 10 செ.மீட்டராகவும் ஆண் பறவையில் 12.5 செ.மீட்டராகவும் உள்ளது. கருஞ்சிவப்பு நிறத்தில் நீண்ட வாலும், சாம்பல் நிற வயிறும், பின்புறம் மற்றும் வால் இடையே மஞ்சள் மற்றும் ஊதா பட்டைகளும் தலையில் அலகிலிருந்து வெளிப்படும் நான்கு ஊதா பட்டைகளும் காணப்படுகின்றன. இறக்கை மற்றும் வால் இறகுகள் செம்பழுப்பு விளிம்புகளைக் கொண்டுள்ளது. பெண் பறவையில் இது ஐரோப்பிய இடலை நிறத்தில் கவர்ச்சியின்றி காணப்படும். வால் இறகுகள் செம்பழுப்பு விளிம்புகளுடன் காணப்படும்.

மேற்கோள்கள்
-----------

1. ↑  BirdLife International (2016). "*Aethopyga temminckii*". *IUCN Red List of Threatened Species* **2016**: e.T103804369A104300960. doi:10.2305/IUCN.UK.2016-3.RLTS.T103804369A104300960.en.. பார்த்த நாள்: 12 November 2021.
2. ↑  Beolens, Bo; Watkins, Michael (2003). *Whose Bird? Men and Women Commemorated in the Common Names of Birds*. London: Christopher Helm. பக். 335–336. .

* ராப்சன், கிரேக்: *தாய்லாந்தின் பறவைகளுக்கான கள வழிகாட்டி*ISBN 1-84330-921-1

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q73833
* விக்கியினங்கள்: Aethopyga temminckii
* BirdLife: 103804369
* ஈபேர்டு: temsun1
* GBIF: 6086743
* iNaturalist: 145205
* ITIS: 916480
* IUCN: 103804369
* என்.சி.பி.ஐ: 1302152
* Xeno-canto: Aethopyga-temminckii

 |
**தாநின்தாரி பிரதேசம்** மியான்மரின் ஒரு நிர்வாகப் பிரிவு பகுதியாகும் (முன்னர் தெனாசெரிம் பிரிவு மற்றும் தாநின்தாரீ பிரிவு). மாலே மொழியில் *தன்னா சாரி* என்றழைக்கப்படும். நாட்டின் நீண்ட குறுகிய தெற்குப் பகுதியான் கரு இஸ்தமஸ் பகுதியில் அமைந்துள்ளது. இதன் எல்லைகளாக அந்தமான் கடல் பகுதி மேற்கிலும், தெனாசெரிம் மலைத்தொடருக்கு அப்பால் கிழக்கில் தாய்லாந்தும், மொன் மாநிலம் வடக்கிலும் எல்லைகளாக அமைந்துள்ளது. கடற்கரையை ஒட்டி தீவுக்கூட்டங்கள் நிறைந்த பகுதியாக இருக்கிறது. அதில் தெற்கு மற்றும் மத்திய கடற்கரைப் பகுதியில் உள்ள பெரியத் தீவு மிரகு தீவுக்கூட்டமாகும் மற்றும் வடக்கு கடற்கரையில் மோஸ்காஸ் தீவு மிகச் சிறியதாகும். இந்தப் பிரதேசத்தின் தலைநகரம் *தாவீ* ஆகும்.

வரலாறு
------

மேலும் பார்க்க
--------------

* யங்கோன் பிரதேசம்
* மண்தாலே பிரதேசம்
* மாகுவே பிரதேசம்
* பகோ பிரதேசம்
* சாகைங் பிரதேசம்
* ஐராவதி பிரதேசம்

மேற்கோள்கள்
-----------

1. ↑   *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. May 2015. பக். 17. .

வெளிப்புற இணைப்புகள்
--------------------
**தெய்வ நீதி** 1947-ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், எம். எல். டாண்டன் இயக்கத்தில் வெளிவந்த இத்திரைப்படத்தில் கே. ஆர். ராமசாமி, வி. ஏ. செல்லப்பா மற்றும் பலரும் நடித்திருந்தனர். இலங்கையைச் சேர்ந்த டபிள்யூ. எம். எஸ். தம்பு இப்படத்தைத் தயாரித்தார்.

திருவிளையாடல் புராணத்தில் வரும் ஒரு படலம் இப்படத்தின் கதையாகும். மதுரை சோமசுந்தரேசுவரரின் பக்தரான பாண்டிய மன்னனின் (*செல்லப்பா*) நீதிமன்றத்துக்கு வரும் ஒரு பெண் (*செல்லம்*) தனது ஒரே மகளை வேட்டைக்காரன் (*ராமசாமி*) கொலை செய்தான் என்று முறையிடுகிறாள். குற்றவாளியாகக் காணப்பட்ட வேட்டைக்காரனுக்குத் தூக்குத் தண்டனை விதிக்கப்படுகிறது. வேட்டைக்காரனின் மனைவி (*கண்ணாம்பா*) அரண்மனைக்கு வந்து தனது கணவன் குற்றவாளி அல்ல எனக் கூறுகிறாள். ஆனாலும் அதனை செவி மடுக்க மன்னன் அக்கறை காட்டவில்லை. அன்றிரவு மன்னனின் கனவில் ஒலித்த ஒரு குரல், மன்னன் நீதி தவறி விட்டான் என்றும், வேட்டைக்காரன் கொலையாளி அல்ல என்றும் கூறுகிறது. இறுதியில் உண்மை தெரிய வந்து வேட்டைக்காரன் விடுதலை ஆகிறான். வேட்டைக்காரனாக வந்தது முருகன் எனத் தெரிய வருகிறது. இறந்த மகள் உயிர் பெற்றெழுகிறாள்.

இளங்கோவன் திரைக்கதை வசனத்தை எழுதியிருந்தார். பாபநாசம் சிவன் பாடல்களை எழுதியிருந்தார். எம். எஸ். ஞானமணி இசையமைத்திருந்தார். ராமசாமி, செல்லப்பா, கண்ணாம்பா ஆகியோர் பாடல்களைப் பாடியிருந்தனர். துரைராஜ், நாகலட்சுமி ஆகியோர் நகைச்சுவை வேடங்களில் நடித்திருந்தனர்.

மேற்கோள்கள்
-----------

1. ↑  "Deiva Neethi 1947". தி இந்து. 12 திசம்பர் 2010. 8 சனவரி 2011 அன்று மூலம் பரணிடப்பட்டது. 5 நவம்பர் 2016 அன்று பார்க்கப்பட்டது.
2. ↑  "ஸ்டூடியோக்களைச் சுற்றி". *பேசும் படம்*: பக்: 108. சனவரி 1948.
**இராசகிரீடப்பாம்பு** அல்லது **பரிவட்டம் பாம்பு** (Spalerosophis Diadema ) என்பது ஒரு நஞ்சற்ற பாம்பு இனமாகும்.

புவியியல் வரம்பு
----------------

ஈராக், ஈரான், ஆப்கானிஸ்தான், மேற்கு பாக்கிஸ்தான், வட இந்தியா, சோவியத் ஒன்றியம், தென் துர்க்மெனிஸ்தான், தென் கசகஸ்தான், தாஜிகிஸ்தான், உஸ்பெக்கிஸ்தான், கிர்கிசுத்தான், மொராக்கோ, அல்ஜீரியா, துனீசியா, லிபியா, எகிப்து, சினாய் தீபகற்பம், இஸ்ரேல், ஜோர்டான், சிரியா, மேற்கு சகாரா, மூரித்தானியா, மாலி, நைஜர், வடக்கு சூடான், துருக்கி, அரேபியா, ஓமன் ஆகிய நாடுகளில் இப்பாம்புகளும் அதன் கிளை இனங்களுடன் காணப்படுகிறன.

விளக்கம்
--------

வளர்ந்த பாம்புகள் சுமார் 1.8 மீட்டர் (சுமார் 6 அடி) நீளம் இருக்கும். இதில் 34 செமீ (13½ அங்குலம்) இதன் வால் ஆகும். இப்பாம்புகள் மஞ்சள் கலந்த பழுப்பு அல்லது ஆரஞ்சு நிறம் கொண்டிருக்கும். பெரிய பாம்புக்கு கருந்தலையும், உடல் முழுக்க ஒழுங்கற்ற கருப்பு குறிகள் உண்டு. வயிற்றுப்புறமாக இளம் மஞ்சள் சிவப்பு நிறத்தில் இருக்கும்.

மேற்கோள்கள்
-----------

1. ↑  Boulenger, G.A. 1893. Catalogue of the Snakes in the British Museum (Natural History), Volume I. London.